Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 658/13/8803	Košice II, 23.1.2014
EEČ : 2-64-32-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič
a
poškodeným:
1.	XXXXX 
	sídlo organizácie: XXXXX, XXXXX, XXXXX
Obsahom zmieru je:
a.	Peňažná suma určená na všeobecne prospešné účely: 30,00 € 
b.	Konkrétny adresát peňažnej sumy určenej na všeobecne prospešné účely: XXXXX, číslo účtu :XXXXX 
c.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič
realizované policajtom Odb.kriminálnej polície OR PZ  XXXXX pod spisovou značkou ČVS:XXXXX
V trestnej veci vedenej proti obvinenému XXXXX za prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, ktorého sa dopustil na tom skutkovom základe, že

- XXXXX, v chatovej oblasti XXXXX dňa 15.10.2013 v čase okolo 14.00 hod., nevedome poškodil betónový stĺp elektrického nízkonapäťového vedenia typu 9/300 a to takým spôsobom, že ako vodič spoločnosti XXXXX XXXXX počas vykonávania zákazky pre objednávateľa XXXXX týkajúcej sa nakládky kovového odpadu nákladným motorovým vozidlom zn. XXXXX s kontajnerom, ktorého vlastníkom je uvedená spoločnosť, pri presune a cúvaní do záhrady rodinného domu  XXXXX patriaceho XXXXX do tohto stĺpu narazil, následkom čoho ho vytrhol zo zeme a tento spadol na zem vedľa poľnej cesty, kde  pádom došlo k jeho zlomeniu a poškodeniu dvoch konzol a 4 ks izolátorov, v dôsledku čoho došlo k čiastočnému roztrhnutiu elektrického nízkonapäťového vedenia, čo malo za následok prerušenie dodávky elektrickej energie v časti XXXXX - XXXXX a v chatovej oblasti XXXXX čím takto svojím konaním spôsobil pre spoločnosť XXXXX XXXXX škodu vo výške 1.135, 16,- Eur.

Odôvodnenie: 
Uznesením vyšetrovateľa Okresného riaditeľstva PZ XXXXX, Odboru kriminálnej polície, XXXXX, sp. zn. XXXXX zo dňa 15.10.2013, bolo podľa § 199 ods. 1 Trestného poriadku začaté trestné stíhanie za prečin poškodzovania a ohrozovania prevádzky všeobecne prospešného zariadenia podľa § 288 Trestného zákona a následne  uznesením vyšetrovateľa Okresného riaditeľstva PZ XXXXX Odboru kriminálnej polície, XXXXX, sp. zn. XXXXX zo dňa 5.11.2013, bolo podľa § 206 ods. 1 Trestného poriadku vznesené obvinenie XXXXX za prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, na tom skutkovom základe, ako je to uvedené vo výrokovej časti tohto uznesenia.

Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine poškodzovania a ohrozovania prevádzky všeobecne prospešného zariadenia podľa § 288 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

Obvinený XXXXX a splnomocnenkyňa poškodenej spoločnosti Aniko Nemcová vyslovili súhlas s uzavretím zmieru. Obvinený slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný  a svoje konanie oľutoval.

Splnomocnenkyňa poškodenej spoločnosti XXXXX XXXXX, XXXXX vyhlásila, že obvinený urobil opatrenia smerujúce k náhrade škody príslušnou poisťovňou v znení platných právnych predpisov a zároveň sa zaviazala, že bez zbytočného odkladu predloží príslušnej poisťovni doklady preukazujúce ich nároky na náhradu škody titulom vzniknutej škody na betónovom stĺpe vo výške 1.135,16,- Eur. Týmto sú ich požiadavky voči obvinenému v plnej miere uspokojené. 

Obvinený zložil šekom na účet Okresnej prokuratúry XXXXX, čiastku vo výške 60,- €. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený so súhlasom splnomocnenkyne poškodenej spoločnosti určili  50%, teda sumu 30,- € a ďalších 50% v hodnote 30,- €, určili na všeobecne prospešné účely v prospech XXXXX, XXXXX, číslo účtu : XXXXX

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý záujem spoločnosti na ochrane majetku oprávnených osôb, na osobu obvineného, na jeho majetkové pomery a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Stela Vasiľová
prokurátorka